SEAFCO มือขึ้น! รับงานใหม่ 3 โครงการรวด มูลค่า 102 ลบ.
SEAFCO มือขึ้น! รับงานใหม่ 3 โครงการรวด มูลค่า 102 ลบ.
15 ก.พ. 2561

บริษัท ซีฟโก้ จำกัด (มหาชน) หรือ SEAFCO ระบุว่า ในช่วงเดือนก.พ.นี้ บริษัทได้งาน 3 โครงการใหม่ มูลค่ารวม 102 ล้านบาท ซึ่งไม่รวมภาษีมูลค่าเพิ่ม ได้แก่ โครงการก่อสร้างพญาไท คอมเพล็กซ์, ถนนพญาไท กรุงเทพฯ ของบริษัท ก้ามกุ้ง พร็อพเพอร์ตี้ จำกัด โดยเป็นงานกำแพงกันดิน ระบบไดอะแฟรมวอลล์ ขอบเขตสัญญารวมค่าวัสดุ ซึ่งบริษัทได้เข้าดำเนินการแล้ว ตั้งแต่กลางเดือนม.ค.
พร้อมด้วยโครงการก่อสร้างเดอะ ปาร์ค, ถนนพระราม 4 กรุงเทพฯ ของบริษัท นันทวัน จำกัด โดยเป็นงานเสาเข็มกันดิน และเสาเข็มเจาะแบบกลม ขอบเขตของสัญญารวมค่าวัสดุ ซึ่งบริษัทได้เข้าดำเนินการแล้ว ตั้งแต่ต้นเดือนก.พ.
รวมทั้งโครงการก่อสร้างอาคารจอดรถโรงเรียนนานาชาติโชรส์เบอรี่, ถนนเจริญกรุง กรุงเทพฯ ของบริษัท ฤทธา จำกัด โดยเป็นงานเสาเข็มเจาะแบบกลม และกำแพงกันดินระบบไดอะแฟรมวอลล์ ขอบเขตสัญญารวมค่าวัสดุ ซึ่งบริษัทได้เข้าดำเนินการแล้ว ตั้งแต่ต้นเดือนม.ค.